**“ԱՐՄԵՆՏԵԼ” ՓԲԸ-Ի ՀԱՄԱՐ 2 ՏԱՐԻ ԺԱՄԿԵՏՈՎ ԼԱՅՆԱՇԵՐՏ ՀԱՍԱՆԵԼԻՈՒԹՅԱՆ ՑԱՆՑԻՆ (ԼՇՀ) ԲԱԺԱՆՈՐԴՆԵՐԻ ՍԱՐՔԱՎՈՐՈՒՄՆԵՐԻ ՄԻԱՑՄԱՆ ԾԱՌԱՅՈՒԹՅՈՒՆՆԵՐԻ ՄԱՏԱԿԱՐԱՐԻ ԸՆՏՐՈՒԹՅԱՆ ARM-T 001/16 ԲԱՑ ՏԵՆԴԵՐ**

**ք. Երևան, 2016**

## 1. Տենդերի առարկան

«ԱրմենՏել» ՓԲԸ (այսուհետ՝ Պատվիրատու) հրավիրում է Ձեր ընկերությանը (այսուհետ՝ Մասնակից) մասնակցել “ԱրմենՏել” ՓԲԸ-ի համար 2 տարի ժամկետով լայնաշերտ հասանելիության ցանցին (ԼՇՀ) բաժանորդների սարքավորումների միացման ծառայությունների մատակարարի ընտրության Բաց տենդերին (այսուհետ՝ Տենդեր):

Տենդերի առարկա է հանդիսանում WiFi երթուղիչով ԼՇՀ ցանցին բաժանորդների սարքավորումների միացման ծառայությունները:

Մեկ միացում իրականացնելու համար նախատեսվում է երկու հոգուց բաղկացած աշխատանքային խումբ:

Տենդերի շրջանակներում դիտարկվող ԼՇՀ ցանցին բաժանորդների սարքավորումների միացումմների ենթադրյալ ծավալը կազմում է տարեկան 32 000 միացում:

Ներկայացված գնումների ծավալը չի նախատեսում պատվիրատուի պարտականություն գնելու հենց այդ քանակի ապրանքներ:

Մեկ աշխատանքային խմբի համար նախատեսված գործիքների անվանացանկը, մեկ միացման համար անհրաժեշտ ծախսվող նյութերի նվազագույն քանակը, ինչպես նաև ֆիքսված կապի ցանցին բաժանորդների սարքերի միացման պահանջներն ու աշխատանքների կանոնակարգը ներկայացված է Տեխնիկական առաջադրանքում **(Հավելված 1)**:

Տենդերի անցկացման արդյունքում Պատվիրատուն կընտրի մեկ հաղթող և երկու պահուստային մատակարար: Կոմերցիոն առաջարկի ձևանմուշը ներկայացված է **Հավելված 2**-ում:

Տենդերի հաղթողի հետ կարող է կնքվել 2 տարի ժամկետով շրջանակային պայմանագիր (**Հավելված 3**` Ձևանմուշ):

**Մատուցվող Ծառայությունների որակի ամենամսյա գնահատումը և վճարման հաշվարկի սխեման հիմնված է KPI մոդելի վրա և իրականացվում է հետևյալ կերպ՝**

|  |  |  |  |
| --- | --- | --- | --- |
| **KPI (Key Performance Indicators)** | | | |
| **Նպատակային ցուցանիշի նկարագրությունը** | | **Կշիռ\* (Wi)** | **Ցուցանիշների գնահատում** |
| **KPI 1** | ժամանակին կատարված հայտերի քանակը | **W1 = 60%** |  |
| **KPI 2** | Սպասարկված բաժանորդների կողմից ներկայացված բողոքների քանակը (բացառությամբ այն դեպքերի, որոնք պատահել են Պատվիրատուի մեղքով) | **W2 = 40%** |  |
|  | | |  |
| KPI հաշվարկը կիրականացվի ամեն ամիս, իսկ վճարումը կփոխանցվի ծառայությունների մատակարարին՝ ելնելով KPI նշանակությունից: Առաջին 3 ամիսներին KPI գնահատականը չի ազդի վճարման վրա: KPI և վճարման ենթակա գումարի հաշվարկի բանաձևը նշված է նարնջագույնով: | | | |
| **\*Վճարումն իրականացվում է համաձայն գնահատման վերջնական տոկոսի: Օրինակ, եթե գնահատման վերջնական արդյունքում KPI տալիս է 0.9 նշանակություն, ապա այդ գործակիցը կկիրառվի վճարման ենթակա գումարի նկատմամբ:** | | | |
| **Պայմանական նշանակությունները՝**  **Nժամանակին – ժամանակին կատարված հայտերի քանակը:**  **NԸնդհանուր – Պատվիրատուի կողմից ծառայությունների Մառակարարին ներկայացված հայտերի ընդհանուր քանակը**  **M – բողոք ներկայացրած բաժանորդների քանակը**  **МԸնդհանուր– սպասարկված բաժանորդների ընդհանուր քանակը**  **Wi – Տվյալ նպատակային ցուցանիշի կշիռը**  **KPIi – Տվյալ նպատակային ցուցանիշի KPI նշանակությունը**  **KPIԸնդհանուր – KPI ընդհանուր նշանակությունը, որը կիրառվելու է վճարման գումարի նկատմամբ:** | | | |

## 2. Տենդերի անցկացման կարգը

## Տենդերի անցկացման հետ կապված հարցերով Պատվիրատուի կոնտակտային անձ՝

* **Ազգանուն Անուն՝** Մերի Գևորգյան
* **Պաշտոն՝** Գնումներիև պայմանագրերի մոնիտորինգիբաժնի ավագ մասնագետ
* **Հասցե՝** ք. Երևան, Ազատության 24/1
* **Էլեկտրոնային փոստ՝** [MerGevorgyan@beeline.am](mailto:MerGevorgyan@beeline.am)
* **Հեռախոս՝** (+374) 10 29 05 57 (+374) 99 44 06 16

Տենդերն անցկացվում է 4 փուլով:

**2.1. Փուլ 1՝ Մասնակիցներից առաջարկների հավաքագրում.**

* Պատվիրատուն հրապարակում է Տենդերի Մասնակցի Հրահանգը (այսուհետ՝ ՏՄՀ) [www.beeline.am](http://www.beeline.am), [www.gnumner.am](http://www.gnumner.am) և tenders.am ինտերնետային կայքերում:
* Մասնակիցը ծանոթանում է ՏՄՀ հետ, որից հետո պատրաստում է առաջարկ և այն ուղարկում Պատվիրատուին:

**2.1.1 Մասնակցի առաջարկի կազմին ներկայացվող պահանջներ**

Առաջարկը պետք է ներառի՝

1. Կոմերցիոն առաջարկ (ձևը ներկայացված է **Հավելված 2**-ում և փոփոխման ենթակա չէ),
2. Որակավորման պահանջներին համապատասխանության հայտարարագիր (ձևը ներկայացված է **Հավելված 4**-ում և փոփոխման ենթակա չէ);
3. Գաղտնի տեղեկատվության չհրապարակման մասին հայտարարագիր

(NDA, ձևը ներկայացված է **Հավելված 5**-ում և փոփոխման ենթակա չէ);

1. Շահագրգռվածության բացակայության մասին նամակ (ձևը ներկայացված է **Հավելված 6**-ում և փոփոխման ենթակա չէ),
2. Տեղեկանք առ այն, որ Տենդերի մասնակիցը չի գտնվում անվճարունակության, սնանկության կամ լուծարման գործընթացներում՝ տրված Դատական դեպարտամենտի կողմից:
3. Տենդերի մասնակցի քարտ (ձևը բերված է **Հավելված 7**-ում և փոփոխման ենթակա չէ);
4. Շինարարության լիցենզիա կապի ոլորտում՝ տրված ՀՀ քաղաքաշինության նախարարության կողմից:

Պատվիրատուն իրեն իրավունք է վերապահում չդիտարկել Մասնակցի առաջարկը, եթե ներկայացված փաստաթղթերի կազմը կամ դրանց ձևաչափը չեն համապատասխանում ՏՄՀ 2.1.1 բաժնի պահանջներին:

**2.1.2 Առաջարկի կազմի մեջ մտնող փաստաթղթերի բովանդակությանը ներկայացվող պահանջներ՝**

* Մասնակիցները ներկայացնում են կոմերցիոն առաջարկը՝ նշված ՀՀ դրամով (AMD): Բոլոր գումարները նշվում են **առանց ԱԱՀ:**
* Պատվիրատուն առաջարկում է վճարման հետևյալ պայմանները
* 10 օրացուցային օր հետվճար պայմանագրի գործողության առաջին 3 ամսվա ընթացքում;
* 45 օրացուցային օր հետվճար պայմանագրի գործողության առաջին 3 ամսվա լրանալուց հետո:
* Տենդերի ավարտից հետո Հաղթողնը և Պատվիրատուն կարող են համաձայնության գալ վճարման ժամկետի կրճատման դիմաց մատակարարվող ծառայությունների արժեքի նվազման մասին պայմանագրի գործողության առաջին 3 ամսվա լրանալուն պես, ինչը, սակայն, չի նախատեսում պատվիրատուի պարտականություն ընդունել Հաղթողի՝ վճարման ժամկետի կրճատման դիմաց մատակարարվող ծառայությունների արժեքի նվազման առաջարկը:
* Մասնակցի կողմից կոմերցիոն առաջարկի գործողության ժամկետը պետք է կազմի Մասնակիցներից առաջարկների հավաքագրման ավարտի պահից առնվազն 2 տարի:

Պատվիրատուն իրեն իրավունք է վերապահում չդիտարկել Մասնակցի առաջարկը, եթե այն չի համապատասխանում ՏՄՀ 2.1.2 բաժնում թվարկված պահանջներից գոնե մեկին:

**2.1.3. Առաջարկների տրամադրման ձևին ներկայացվող պահանջներ`**

* Մասնակիցը ներկայացնում է առաջարկն էլեկտրոնային տեսքով:
* Առաջարկը պետք է ներառի հետևյալ ֆայլերը.

1. [Կոմերցիոն առաջարկ](#КПиТСО)՝ փաստաթղթի սկան արված պատճենը PDF ձևաչափով, ինչպես նաև ֆայլը EXCEL ձևաչափով (ֆայլերի անունները ԿԱ.pdf և ԿԱ.xlsx):
2. Որակավորման պահանջներին համապատասխանության հայտարարագիր ՝ փաստաթղթի սկան արված պատճենը PDF ձևաչափով (ֆայլի անունը Որակավորման պահանջներին համապատասխանության հայտարարագիր.pdf):
3. Գաղտնի տեղեկատվության չհրապարակման մասին հայտարարագիր համապատասխան հավելվածներով՝ փաստաթղթի սկան արված պատճենը PDF ձևաչափով, (ֆայլի անունը NDA.pdf):
4. Շահագրգռվածության բացակայության մասին նամակ՝ փաստաթղթի սկան արված պատճենը PDF ձևաչափով (ֆայլի անունը Շահագրգռվածության բացակայություն.pdf):
5. Տեղեկանք այն մասին, որ Մասնակիցը չի գտնվում անվճարունակության, սնանկության կամ լուծարման գործընթացներում՝ փաստաթղթի սկան արված պատճենը PDF ձևաչափով (ֆայլի անունը Տեղեկանք.pdf):
6. Մասնակցի քարտ՝ ֆայլը WORD ձևաչափով (ֆայլի անունը Հարցաթերթիկ.doc):
7. Շինարարության լիցենզիա կապի ոլորտում` փաստաթղթի սկան արված պատճենը PDF ձևաչափով (ֆայլի անունը Լիցենզիա.pdf)

* Փաստաթղթերի սկան արված պատճեններին ներկայացվող պահանջներ`
  + Փաստաթղթի բոլոր էջերը գտնվում են PDF ձևաչափի մեկ ֆայլում,
  + Մասնակիցը ներկայացնում է սկան արված պատճենը գունավոր ձևաչափով,
  + Սկան արված պատճենի հստակությունը պետք է ապահովի փաստաթղթի ընթերցանելիությունը:
* Մասնակիցը համախմբում է հետևյալ ֆայլերը.
  + ԿԱ.pdf,
  + ԿԱ. xls,
  + Համապատասխանության մասին հայտարարագիր.pdf համապատասխան հավելվածների սկան արված պատճեններով,
  + NDA.pdf
  + Շահագրգռվածության բացակայություն.pdf,
  + Տեղեկանք.pdf
  + Հարցաթերթիկ.doc
  + Լիցենզիա.pdf

RAR ձևաչափի **մեկ** արխիվում (ֆայլի անունը «*Մասնակցի անունը՝* ARM-Т 001/16»):

Պատվիրատուն իրեն իրավունք է վերապահում չդիտարկել Մասնակցի առաջարկը, եթե այն չի համապատասխանում ՏՄՀ 2.1.3 բաժնում թվարկված պահանջներից գոնե մեկին:

**2.1.4. Առաջարկների տրամադրման կարգը**

Մասնակիցը տրամադրում է էլեկտրոնային առաջարկը **Հավելված 8**-ով նախատեսված կարգով (Էլեկտրոնային առաջարկների տրամադրման կարգ) **12.02.2016թ.** ժամը **15:00 (տեղական ժամանակով)** ոչ ուշ ժամկետում:

**Լրացված տվյալներով հարցաթերթիկն ուղարկելուց հետո մեկ աշխատանքային օրվա ընթացքում նշված էլեկտրոնային փոստի հասցեին ծածկանուն և գաղտնաբառ չստանալու դեպքում Մասնակիցը կարող է դիմել Գնումների և պայմանագրերի վերահսկման բաժնի պետ Լուսինե Մելիքյանին:**

**Էլեկտրոնային փոստ՝** [**LuMelikyan@beeline.am**](mailto:LuMelikyan@beeline.am)

Առաջարկների բացումը տեղի կունենա **12.02.2016** ժամը **15:00** Ազատության 24/1 հասցեում: Բացման գործընթացին մասնակցել ցանկացող մասնակիցները պետք է տեղեկատվություն տրամադրեն իրենց ներկայացուցչի ԱԱՀ մասին մինչև **11.02.2016** ժամը **15:00** ժամկետում: Տեղեկատվությունն անհրաժեշտ է ուղարկել [MerGevorgyan@beline.am](mailto:MerGevorgyan@beline.am) հասցեով մինչև նշված ժամկետը: Բացման օրը մասնակցի ներկայացուցիչը պետք է իր մոտ ունենա անձը հաստատող փաստաթուղթ:

Պատվիրատուն իրեն իրավունք է վերապահում չդիտարկել Մասնակցի առաջարկը, եթե այն ուղարկվել է ՏՄՀ 2.1.4 բաժնում սահմանված ժամկետից ուշ:

**2.1.5. Հարցեր, հստակեցումներ, առաջարկների հետ կանչում և փոփոխում**

* Մասնակիցների և Պատվիրատուի միջև ողջ հաղորդակցությունն իրականացվում է ՏՄՀ 2 բաժնում նշված կոնտակտային անձի հետ էլեկտրոնային նամակագրության միջոցով:
* ՏՄՀ տեքստի հետ կապված հարցերը, եթե այդպիսիք առաջանան առաջարկի պատրաստման ընթացքում, ընդունվում են Մասնակիցներից մինչև **09.02.2016 18:00** (**տեղական ժամանակով**):
* Ստացված հարցերի պատասխանները և հստակեցումները կտրվեն Պատվիրատուի կողմից ոչ ուշ, քան **11.02.2016 18:00** (**տեղական ժամանակով**).
* **12.02.2016 15:00** (**տեղական ժամանակով**) Մասնակցի առաջարկում ցանկացածփոփոխություն, լրացում կամ հստակեցում հնարավոր է Պատվիրատուի հարցումների հիման վրա:
* Մասնակցի կողմից ՏՄՀ որևէ բաժինների կամ մասերի միջև տարընթերցումների հայտնաբերման դեպքում Մասնակիցը պարտավոր է անհապաղ ՏՄՀ 2 բաժնում նշված կոնտակտային անձից պարզաբանում խնդրել:
* Ներկայացնելով առաջարկ՝ Տենդերի մասնակցիները տալիս են իրենց համաձայնությունը ընկերությունների ֆինանսական կայունության ստուգման և «ԱրմենՏել» ՓԲԸ մատակարարի ընտրության ընթացակարգում նշված չափանիշների համաձայն իրենց կողմից պարտավորությունների չկատարման ռիսկերի գնահատման վերաբերյալ:

**2.2. Փուլ 2՝ Մասնակիցների որակավորումը և կարճ ցուցակի ձևավորումը՝**

* Երկրորդ փուլում ստացված առաջարկները կգնահատվեն ըստ հետևյալ որակավորման պահանջներին համապատասխանության՝

1. Առաջարկը պետք է համապատասխանի ՏՄՀ 2.1.1-2.1.4 բաժինների բոլոր պահանջներին:
2. Մասնակիցը համաձայն է պայմանագիր կնքել Հավելվածի 3-ի ձևով առանց որևէ փոփոխությունների:
3. Մասնակիցը երաշխավորում է կատարել բոլոր աշխատանքները տեխնիկական պահանջներին (**Հավելված 1**) համապատասխան:
4. Մասնակիցը համաձայն է այն բանի հետ, որ վճարումը կհաշվարկվի և կփոխանցվի մատակարարին ՏՄՀ-ում կցված KPI մոդելի համաձայն՝ հաշվի առնելով **KPI** ամսական նշանակությունը: Առաջին 3 ամիսներին KPI գնահատումը չի ազդի վճարման վրա:
5. Մասնակիցը համաձայն է աշխատանքի ընդունել «ԱրմենՏել» ՓԲԸ կողմից առաջարկվող 8 աշխատակիցների համաձայն ՏՄՀ պահանջների առաջին 3 ամսվա ընթացքում:
6. Մասնակիցն ունի շինարարության լիցենզիա կապի ոլորտում՝ տրված ՀՀ քաղաքաշինության նախարարության կողմից:
7. Մասնակիցը չունի պետական բյուջեի և/կամ այլ պատվիրատուների առջև ժամկետանց պարտք, որը գերազանցում է ակտիվների 50%-ը, նրա նկատմամբ չեն տարվում դատավարություններ՝ կապված նրա անվճարունակության և սնանկության հետ**:**
8. Մասնակիցը չունի ժամկետանց պարտքեր երրորդ անձանց առջև:
9. Չկան Մասնակցի ղեկավար աշխատակիցների կողմից տնտեսական հանցագործությունների կատարման համար չմարված դատվածության փաստեր:
10. Չկան Մասնակցի և Պատվիրատուի միջև գնման գործընթացին նախորդող երեք տարվա ընթացքում ապրանքների/ծառայությունների մատակարարման պայմանագրերից բխող վեճերի վերաբերյալ օրինական ուժի մեջ մտած այնպիսի դատական կամ արբիտրաժային որոշումներ կամ վճիռներ, որոնք վկայում են Մասնակցի կողմից օրենքի, պայմանագրով ստանձնած պարտավորությունների և գործարար շրջանառության սովորույթների կոպիտ խախտման մասին:

Պատվիրատուն իրեն իրավունք է վերապահում թույլ չտալ մասնակցել ԱՀ հաջորդ փուլերին այն Մասնակցին, որի առաջարկը չի համապատասխանում ՏՄՀ 2.2 բաժնում թվարկված որակավորման պահանջներից գոնե մեկին:

* Մասնակիցները արտացոլում են իրենց առաջարկների համապատասխանությունը Համապատասխանության մասին հայտարարագրում առկա որակավորման պահանջներին (**Հավելված 4**):
* Մասնակիցների առաջարկների՝ որակավորման պահանջներին համապատասխանության վերլուծության արդյունքներով Պատվիրատուն ձևավորում է այն Մասնակիցների կարճ ցուցակը, որոնք կհրավիրվեն մասնակցել Տենդերի հաջորդ փուլերին:
* Պատվիրատուն կտեղեկացնի կարճ ցուցակում չընդգրկված մասնակիցներին այն պատճառների մասին, որոնք թույլ չտվեցին Մասնակցին շարունակել իր մասնակցությունը Տենդերում:
* Տենդերի անցկացման ընթացքում որակզրկված մասնակիցները չեն թույլատրվի մասնակցել Տենդերի հաջորդ փուլերին:

**2.3 Փուլ 3՝ Առաջարկների բարելավում**

* Տվյալ փուլ կհասնեն այն Մասնակիցները, որոնք հաստատել են իրենց առաջարկների համապատասխանությունը ՏՄՀ 2.2 բաժնում թվարկված որակավորման պահանջներին:
* Փուլը կանցկացվի էլեկտրոնային աճուրդի ձևաչափով: Էլեկտրոնային աճուրդի դրույք կհանդիսանա “Առաջարկի ընդհանուր արժեքը”:
* Պատվիրատուն իրեն իրավունք է վերապահում սահմանել կոմերցիոն առաջարկի շեմային արժեք (շեմային դրույքաչափ) էլեկտրոնային աճուրդ մուտք գործելու համար:
* Էլեկտրոնային աճուրդի մասնակցի հրահանգը կուղարկվի կարճ ցուցակում ընդգրկված Մասնակիցներին:
* Այն դեպքում, եթե էլեկտրոնային աճուրդը չկայանա (Մասնակիցներից ոչ մեկը մուտք չգործի աճուրդ կամ Մասնակիցներից ոչ մեկը աճուրդին դրույքաչափեր չկատարի, ինչպես նաև Պատվիրատուի կողմում տեխնիկական խափանումների դեպքում) Պատվիրատուն կարող է անցկացնել կրկնակի էլեկտրոնային աճուրդ նույն կամ այլ պարամետրերով կամ օգտագործել բարելավված առաջարկների հարցման այլ ձևաչափ:
* Էլեկտրոնային աճուրդի մասնակիցները հաստատում են իրենց վերջնական դրույքաչափերը տրամադրելով դրույքաչափին համապատասխան կոմերցիոն առաջարկի սկան պատճենը:

**2.4. Փուլ 4՝ Հաղթողի ընտրությունը և հայտարարումը**

* Պատվիրատուն դասակարգում է փուլի արդյունքներով ստացված բարելավված առաջարկները ըստ «նախագծի իրականացման նվազագույն ընդհանուր արժեք» չափանիշի:
* Տենդերի հաղթող կճանաչվի այն Մասնակիցը, որի բարելավված առաջարկին Պատվիրատուն կշնորհի Դաս 1:
* Պահուստային մատակարարներ կընտրվեն այն Մասնակիցները, որոնց բարելավված առաջարկին կշնորհվեն Դաս 2 և Դաս 3:
* Տենդերի հաղթողի հետ կարող է շրջանակային պայմանագիր կնքվել **Հավելված 3**-ում առաջարկված ձևով:
* Պահուստային մատակարարների հետ կարող է կնքվել պայմանագիր հաղթողի որակազրկման դեպքում: Առաջինը կներգրավվի Դաս 2-ով Մասնակիցը, երկրորդը՝ Դաս 3-ով Մասնակիցը:
* ԱՀ հաղթողի մասին տեղեկատվությունը կհրապարակվի [www.beeline.am](http://www.beeline.am) և [www.gnumner.am](http://www.gnumner.am) ինտերնետային կայքերում:
* Կարճ ցուցակում հայտնված, բայց Տենդերի հաղթողների ցուցակում չընդգրկված բոլոր Մասնակիցները էլեկտրոնային փոստով կտեղեկացվեն այդպիսի որոշման պատճառների մասին Տենդերի այդ փուլի ավարտին:

**3. Պատվիրատուի իրավունքները**

* Պատվիրատուն իրեն իրավունք է վերապահում ընդունել Մասնակցի առաջարկն ամբողջության կամ դրա որևէ մասը:
* Պատվիրատուն իրեն իրավունք է վերապահում մեկնաբանել Մասնակցի առաջարկը՝ ելնելով սեփական շահերի լավագույնս պահպանման տեսանկյունից:
* Պատվիրատուն իրեն իրավունք է վերապահում մերժել Մասնակցի առաջարկը, եթե այն չի ներկայացվել ժամանակին և/կամ եթե չեն պահպանվել սույն տենդերի այլ ձևական պահանջները:
* Պատվիրատուն կարող է տենդերը ճանաչել չկայացած, եթե.

1. Չի ստացվել ոչ մի առաջարկ կամ ստացվել է միայն մեկ առաջարկ:
2. Ներկայացված առաջարկներից ոչ մեկը չի համապատասխանում որակավորման պահանջներին:
3. Ստացված առաջարկներից միայն մեկն է համապատասխանում որակավորման պահանջներին:
4. Այլևս չկա տվյալ գնման անհրաժեշտություն:
5. Ծագել են անհաղթահարելի ուժի հանգամանքներ, որոնք անհնար են դարձնում գնման հետագա իրականացումը:
6. Տեղի է ունեցել շուկայի էական փոփոխություն:
7. Բոլոր ներկայացված կոմերցիոն առաջարկները գերազանցում են գործող շուկայական գները:
8. Անհնար է գնումն իրականացնել համապատասխան դրամական միջոցների բացակայության պատճառով:

**4. Մասնակցի որակազրկումը**

* Որակազրկում է կոչվում Պատվիրատուի նախաձեռնությամբ Մատակարարի հետ գնումների, մատակարարումների ոլորտում ցանկացած փոխհարաբերությունից հրաժարումը` անցկացվող Մատակարարի ընտրության միջոցառումների շրջանակներում (Մատակարարի հեռացումը Ընկերության պոտենցիալ պայմանադիր կողմերի ցուցակից) կամ կնքվելիք/կնքված պայմանագրի շրջանակներում (պայմանագիր չկնքելը/լուծելը):
* Մասնակցի որակազրկումը կրում է միակողմանի բնույթ:
* Մասնակիցը կարող են որակազրկվել հետևյալ չափանիշներից ելնելով.

1. Մասնակցի կողմից աղավաղված, միտումնավոր կեղծ, ոչ ճշգրիտ կամ ոչ ամբողջական տեղեկատվության տրամադրումը՝ *Մատակարարի կողմից մատակարարի ընտրության ընթացքում (կամ պայմանագրի շրջանակներում մատակարարի հետ հետագա աշխատանքի ընթացքում) աղավաղված տեղեկատվության տրամադրում, որն ազդել է Մատակարարի առաջարկի կամ պայմանագրի պայմանների տեխնիկական և/ կամ կոմերցիոն գնահատականի վրա:*
2. *Մասնակիցը չի հաստատում աճուրդում իր վերջնական դրույքաչափը Պատվիրատուին իր վերջնական դրույքաչափի համաձայն ստորագրված և կնիքով հաստատված բարելավված առաջարկի սկան արված պատճենը տրամադրելու միջոցով:*
3. Մատակարարի ընտրության արդյունքում ծագած պարտավորությունների կատարումից հրաժարումը`

* *Անցկացված էլէկտրոնային աճոըրդի կամ բարելավված առաջարկների հարցման արդյունքում հաղթած Մատակարարը նշված ժամկետում չի հաստատում ավելի վաղ արված դրույքաչափերը, կամ հրաժարվում է դրանցից*:
* *Բանակցությունների կամ բարելավված առաջարկների հարցման արդյունքում հաղթած Մատակարարը չի հաստատում ավելի վաղ արված առաջարկները համաձայն հարցման փաստաթղթերի պայմանների, կամ հրաժարվում է դրանցից,*
* *Հաղթած Մատակարարը հրաժարվում է պայմանագիր կնքելուց կամ գնացուցակը համաձայնեցնելուց:*

1. Պայմանագրի պայմանների կամ ձեռքբերման պատվերի չկատարելը՝ *Մատակարարը չի կատարում պայմանագրի կամ ձեռքբերման պատվերի պայմանները՝ ժամկետների, մատակարարման ծավալների կամ պայմանագրի այլ էական պայմանների մասով (մատակարարման ժամկետների խախտում, թերի մատակարարում և այլն):*
2. Խարդախություն/ կաշառելու փորձը՝

*Մատակարարը փորձել է կաշառել կամ այլ կերպ շահագրգռել Պատվիրատուի ցանկացած աշխատակցի, որն անմիջականորեն ազդում է մատակարարի ընտրության վրա (Տենդերային կոմիտեի, Փորձագիտական խմբի անդամի և ցանկացած այլ աշխատակցի)՝ մատակարարի ընտրության անցկացվող միջոցառումների շրջանակներում այլ մասնակիցների առջև առավելությունների ստացման համար:*

1. Էական տեղեկատվության հրապարակում (NDA պայմանների խախտում:)

**5. Այլ**

* Մասնակիցները պետք է ներկայացնեն առաջարկը (բոլոր փաստաթղթերը) հայերեն կամ ռուսերեն լեզուներով:
* Տենդերի հետ կապված բոլոր հարցերը կարգավորվում են ՀՀ օրենսդրությամբ:
* Առաջարկի ներկայացման փաստը համաձայնություն է այն պայմանի հետ, որ բոլոր առաջարկները և Պատվիրատուի կողմից ներկայացված ուղեկցող նյութերը չեն վերադարձվում: Պատվիրատուն չի փոխհատուցում առաջարկի պատրաստման, պրեզենտացիաների, բանակցությունների անցկացման, թեստավորման և այլն հետ կապված Մասնակցի ծախսերը:
* Պատվիրատուի հաճախորդներ հանդիսացող մասնակիցները, ինչպես նաև այն մասնակիցները, որոնք համաձայն են դառնալ Պատվիրատուի բաժանորդներ, այլ հավասար պայմանների դեպքում կունենան առավելություն:

**6. Հավելվածներ**

|  |  |
| --- | --- |
| **Հավելված 1՝** Տեխնիկական առաջադրանք |  |
| **Հավելված 2՝** Կոմերցիոն առաջարկ (ձևանմուշ) |  |
| **Հավելված 3՝** Պայմանագիր (ձևանմուշ) |  |
| **Հավելված 4՝** Որակավորման պահանջներին համապատասխանության մասին հայտարարագիր(ձևանմուշ) |  |
| **Հավելված 5՝** NDA |  |
| **Հավելված 6՝** Շահագրգռվածության բացակայության մասին նամակ (ձևանմուշ) |  |
| **Հավելված 7՝** Մասնակցի քարտ (ձևանմուշ) |  |
| **Հավելված 8՝** Էլեկտրոնային առաջարկների ներկայացման հրահանգ |  |